**Cthulhu** er en fiktiv guddom skapt av forfatteren H. P. Lovecraft. Den ble introdusert i novellen «The Call of Cthulhu», som ble publisert i magasinet *Weird Tales* i 1928. Cthulhu er en av «The Great Old Ones» innenfor panteonet til Lovecraft. Cthulhu har vært en del av mange populærkulturelle referanser. Lovecraft avbildet Cthulhu som en gigantisk kjempe som blir tilbedt av flere sekter. Cthulhu blir beskrevet som en del blekksprut, en del menneske og en del drage.

Etymologi, staving og uttalelse
-------------------------------

Lovecraft fant opp navnet selv, men han fikk navnet mest sannsynlig fra det engelske ordet «chthonic» som betyr «underjordisk», men blir ofte brukt til å referere til guddommer som lever i underverdenen i gresk mytologi.

Lovecraft transkriberte navnet *Cthulhu* som *Khlûl′-hloo* og sa at «den første stavelsen blir uttalt veldig gutturalt og tykk». U-en uttales som u-en i ordet *full*. Riktig nok har Lovecraft gitt flere forskjellige måter å uttale navnet på flere ganger. Ifølge Lovecraft så er dette det nærmeste et menneske kan uttale navnet, siden språket er såpass utenomjordisk. Cthulhu omtales ofte med en epitet, på engelsk gjerne *Great*, *Dead* eller *Dread*. En stund etter Lovecraft døde, ble /kᵊˈθuːluː/ den vanligste måten å uttale navnet.

Beskrivelse
-----------

I novellen «The Call of Cthulhu», beskriver Lovecraft Cthulhu som «Et monster som vagt ligner et menneske, men med et blekkspruthode som bare er en masse med følere, en skjellete gummi-lignende kropp, flere klør på begge føtter og to smale vinger på ryggen». Cthulhu har blitt beskrevet som en blanding mellom en gigantisk blekksprut, et menneske og en drage, flere hundre meter høy, med menneske-lignende armer og et sett med vinger på ryggen. Cthulhus hode ligner en blekksprut, med mange tentakler rundt munnen. Selv bare å se på Cthulhu skal gjøre en sinnssyk.

Arv
---

### Spill

I 2006 jobbet Bethesda Softworks sammen med Ubisoft og 2K Games lagde et spill, *Call of Cthulhu: Dark Corners of the Earth*, som var basert på verkene til Lovecraft. Cthulhu er ikke med i selve spillet, men mange andre av guddommene i panteonet er med og Cthulhu blir referert til flere ganger, blant annet med en statue av han.

I *Terraria* dukker Cthulhu opp som en boss og har vært en viktig inspirasjonsskilde for *Call of Duty: Black Ops III*s Zombies-modus. World of Warcraft har også tatt inspirasjon fra Cthuhu-universet, med lignende guder i en lignende setting som Cthulhu.

I 2018 lanserte det franske selskapet Cyanide spillet *Call of Cthulhu* inspirert av Lovecrafts novelle *The Call of Cthulhu*. Spillet er et eventyrspill hvor spilleren får utforske en delvis åpen verden, og blander gåteløsing med rollespillelementer.

### Politikk

Satirisk plakat fra presidentvalget i Polen i 2010. Plakaten sier «Velg det større ondet. Stem på Cthulhu».
Cthulhu har dukket opp som en parodikandidat i flere politiske valg, blant annet under det polske presidentvalget i 2010 og det amerikanske presidentvalget i 2012 og 2016.

### Vitenskap

Edderkopparten *Pimoa cthulhu* fra California ble oppdaget av Gustavo Hormiga i 1994, og ble oppkalt etter Cthulhu. To mikroorganismer har blitt oppkalt etter Cthulhu og Cthulhus datter Cthylla: *Cthulhu macrofasciculumque* og *Cthylla microfasciculumque*.

En lang, mørk region rundt ekvator på Pluto skal få det offisielle navnet «Cthulhu Regio», etter at av NASA-teamet som er ansvarlig for *New Horizons*-sonden tok det i bruk etter at de oppdaget det.

Referanser
----------

1. ↑  Callaghan, Gavin (28. mai 2013). *H. P. Lovecraft's Dark Arcadia: The Satire, Symbology and Contradiction* **(engelsk)**. McFarland. ISBN 9781476602394.
2. ↑  Elden, Stuart (9. september 2013). *The Birth of Territory* **(engelsk)**. University of Chicago Press. ISBN 9780226041285.
3. ↑  Lovecraft, H. P.; Derleth, August; Turner, James (1. juni 1976). *Selected Letters 1934-1937* **(engelsk)**. Arkham House Pub. ISBN 9780870540363.
4. ↑  «The Call of Cthulhu» **(engelsk)**. 26. november 2009. Arkivert fra originalen 26. november 2009. Besøkt 10. mai 2017.
5. ↑  Akeley, Henry (31. oktober 1982). «Cthul-who? How Do You Pronounce "CTHULHU"?». *Crypt of Cthulhu* **(engelsk)**.
6. 1 2  «"The Call of Cthulhu" by H. P. Lovecraft». *www.hplovecraft.com* **(engelsk)**. Besøkt 10. mai 2017.
7. ↑  «The 10 scariest monsters from Lovecraft's Cthulu Mythos». *Den of Geek* **(engelsk)**. Besøkt 10. mai 2017.
8. ↑  «Cthulhu - Official Terraria Wiki». *terraria.gamepedia.com* **(engelsk)**. Besøkt 11. mai 2017.
9. ↑  Kain, Erik. «'Call Of Duty: Black Ops 3' Film Noir Zombie Mode Revealed, And It Looks Amazing». *Forbes* **(engelsk)**. Besøkt 11. mai 2017.
10. ↑  «Ia, Ia, Azeroth F’tagn – Old Gods, Cthulhu Mythos and World of Warcraft» **(engelsk)**. Arkivert fra originalen 28. februar 2012. Besøkt 11. mai 2017.
11. ↑  «Know Your Lore, Tinfoil Hat Edition: The genesis of Azeroth». *Engadget* **(engelsk)**. Besøkt 11. mai 2017.
12. ↑  «Call of Cthulhu Review - IGN» **(engelsk)**. Besøkt 8. juni 2020.
13. ↑  Cluth, Jack. «Doctor, is America ready for Cthulhu? – WhatWouldJackDo». Besøkt 11. mai 2017.
14. ↑  «Cthulhu 2012: Why Vote For The Lesser Evil? | Election 2012». *Before It's News | Alternative News | UFO | Beyond Science | True News| Prophecy News | People Powered News* **(engelsk)**. Besøkt 11. mai 2017.
15. ↑  Barnett, David (1. mars 2016). «Could Cthulhu trump the other Super Tuesday contenders?». *The Guardian* **(engelsk)**. ISSN 0261-3077. Besøkt 11. mai 2017.
16. ↑  Hormiga, G. *A revision and cladistic analysis of the spider family Pimoidae (Araneoidea: Araneae)* (PDF) **(engelsk)**. s. 1–104. Besøkt 10. mai 2017.
17. ↑  James, Erick R.; Okamoto, Noriko; Burki, Fabien; Scheffrahn, Rudolf H.; Keeling, Patrick J. (18. mars 2013). «Cthulhu Macrofasciculumque n. g. n. sp. and Cthylla Microfasciculumque n. g. n. sp. a Newly Identified Lineage of Parabasalian Termite Symbionts». *PLOS ONE*. 3 **(engelsk)**. 8: e58509. ISSN 1932-6203. PMID 23526991. doi:10.1371/journal.pone.0058509. Besøkt 10. mai 2017.
18. ↑  «New data reveals that Pluto’s heart is broken». *Washington Post* **(engelsk)**. Besøkt 10. mai 2017.

Eksterne lenker
---------------

* Cthulhu på H.P. Lovecraft-wikien
* Cthulhu på Know Your Meme

|  |  |
| --- | --- |
| Oppslagsverk/autoritetsdata | VIAF **·** VIAF **·** VIAF **·** VIAF **·** GND **·** LCCN **·** SUDOC
 |